cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Mae’r Eisteddfod Genedlaethol yn croesawu sylw i’n gŵyl unigryw gan y wasg a’r cyfryngau, ac rydym yn gwneud ein gorau i gytuno i geisiadau lle bo’n bosibl.  Ond, mae gan yr Eisteddfod bolisi mynediad i’r wasg a’r cyfryngau, ac mae’r polisi hwn yn cynnwys ffotograffiaeth.  Os ydych yn dymuno tynnu lluniau ar gyfer unrhyw beth ar wahân i ddefnydd personol a phreifat, mae’n rhaid cael caniatâd.
Nid ydym yn caniatáu unrhyw werthu na gweithgaredd masnachol ar y Maes heb gytundeb yr Eisteddfod ymlaen llaw.  Mae hyn yn cynnwys ffotograffiaeth a gwasanaethau ffotograffig.  Gall yr Eisteddfod yn codi ffi am unrhyw weithgaredd masnachol (gan gynnwys ffilmio, ffotograffiaeth a recordio) ar y Maes os byddwn yn cytuno bod modd cynnal y gweithgaredd.
Gallwn wrthod mynediad neu ofyn i berson adael y safle os oes ganddo ef / hi offer sy’n gallu tynnu lluniau proffesiynol, gwneud ffilmiau, recordiadau sain neu ddarlledu (neu ffrydio); neu os yw ef / hi’n tynnu unrhyw luniau, gwneud ffilm, recordiad sain neu ddarlledu unrhyw beth o weithgaredd sy’n cael ei gynnal o fewn Maes yr Eisteddfod er budd masnachol.
Gall person gael mynediad i’r Maes gydag offer ffotograffiaeth sy’n rhan integredig o offer cyfathrebu electronig ar gyfer defnydd personol (e.e. ffôn symudol) a / neu gamera personol, ond gellir gofyn i’r person adael y safle os ydynt yn ceisio defnyddio’r offer yma er budd masnachol.
Pwyntiau pwysig eraill i’w hystyried:
Mae’n rhaid cael yswiriant cyhoeddus a rhwymedigaeth cyflogwr llawn.  Bydd rhaid darparu copi o dystysgrif yswiriant ymlaen llaw
Bydd angen caniatâd gan artistiaid os ydych yn dymuno tynnu lluniau o berfformiadau
Mae hedfan neu ffilmio gyda cherbydau awyr di-griw (UAVs neu dronau) wedi’i wahardd ar Faes yr Eisteddfod cyn, yn ystod ac ar ôl yr ŵyl – ac wedi’i wahardd drwy gyfraith gwlad
Mae’r Maes yn safle gwaith ac mae diogelwch ein hymwelwyr, criwiau a staff yn hollbwysig i ni
Ni ellir defnyddio lluniau sydd wedi’u tynnu yn yr Eisteddfod mewn unrhyw raglen noddedig na hysbysebion heb gytundeb ymlaen llaw
Mae’n rhaid parchu preifatrwydd pawb yn yr Eisteddfod
Mae’r cyfyngiadau hyn hefyd yn berthnasol i griwiau ffilmio a ffotograffwyr perfformwyr eu hunain.
Rydym yn ymddiheuro bod hyn yn ‘ffurfiol’ iawn, ond rydym yn derbyn nifer fawr o ymholiadau i dynnu lluniau yn yr Eisteddfod.  Yn syml, os ydych chi’n ffotograffydd proffesiynol, neu os ydych chi am dynnu lluniau er budd masnachol, mae’n rhaid cael caniatâd – ymlaen llaw.
Os oes gennych unrhyw ymholiadau, cysylltwch gyda Gwenllïan Carr, pennaeth cyfathrebu’r Eisteddfod, gwenllian@eisteddfod.org.uk.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.